Էլենոր Անդրեա Անդրեեն

Էլենոր Անդրեա Անդրեեն (, ), բժշկագիտության դոկտոր (1933 թվական), Ստոկհոլմի կլինիկական հոսպիտալի գլխավոր բժիշկ, կանանց միջազգային դեմոկրատական շարժման շվեդ գործիչ, խաղաղության մարտիկ։ «Ժողովուրդների միջև խաղաղության ամրապնդման» ստալինյան միջազգային մրցանակի դափնեկիր (1953 թվական)։

1930 թվականից Անդրեա Անդրեենը գլխավորել է Շվեդիայի կանանց Ձախ միությունը (CSV): 1952 թվականին մասնակցություն է ունեցել ԿԺԴՀ-ի և ՉԺՀ-ի բակտերիոլոգիական պատերազմի փաստերի հետաքննությանը։ 1953 թվականից Կանանց միջազգային դեմոկրատական ֆեդերացիայի փոխնախագահն է եղել։

Շվեդիայում արմատական պացիֆիստական շարժման ներկայացուցիչն է եղել, հասարակական-քաղաքական վիթխարի գործունեություն է ծավալել ատոմային պատերազմի դեմ, խաղաղության պահպանման ուղղությամբ։

Ամուսնացել է 2 անգամ։ Առաջին ամուսնությունից (1909-1915 թվականներ) Թեոդոր Սվեդբերգի (1884-1971) հետ, որը շվեդ ֆիզիկ-քիմիկ էր, Շվեդիայի ԳԱ-ի անդամ, քիմիայի Նոբելյան մրցանակի դափնեկիր (1926 թվական), ունեցել է 2 զավակ՝ Հիլևի Սվեդբերգը (1910-1990)՝ ճարտարապետ, և Էլիաս Սվեդբերգը (1913-1987)՝ դիզայներ։ 1937-1942 թվականներին նա ամուսնացած էր քաղաքական գործիչ Նիլս Վոհլինի հետ։

Ծանոթագրություններ

Արտաքին հղումներ 
 Անդրեեն Անդրեա

Բժշկական գիտությունների դոկտորներ
Շվեդ բժիշկներ
Շվեդ բժշկուհիներ
Շվեդ ֆեմինիստներ
Պացիֆիստներ